इस बार की दास्तान दूसरी है और देश में दलित-पिछड़ों की राजनीतिक हिस्सेदारी इस स्तर तक पहुंच गयी है कि सत्ता पक्ष और विपक्ष दोनों ने दलित उम्मीदवार मैदान में उतारा है। सबकुछ मध्यांतर के बाद गोल पोस्ट बदलने के जैसा है। इस बार एनडीए पूरी मजबूती के साथ रामनाथ कोविन्द के पक्ष में है तो कांग्रेस व अन्य विपक्षी कमजोर हैं। मसलन लोक सभा में कुल 543 सदस्य हैं और इनमें 338 सदस्य एनडीए के हैं। जबकि राज्यसभा में कुल 245 सदस्य हैं, लेकिन एनडीए के सदस्यों की वर्तमान संख्या 74 है।